
(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)

	1. Pripravovaný právny predpis:

	Návrh vyhlášky Úradu pre územné plánovanie a výstavbu Slovenskej republiky, ktorou sa mení a dopĺňa vyhláška Úradu pre územné plánovanie a výstavbu Slovenskej republiky č. 153/2024 Z. z. o štandardoch a metodike spracovania územnoplánovacej dokumentácie a územnoplánovacích podkladov.


	2. Základné ciele právnej úpravy:
Cieľom je spresnenie a spodrobnenie štandardov spracovania jednotlivých stupňov územnoplánovacej dokumentácie, najmä územného plánu zóny a koncepcie územného rozvoja regiónu. Navrhovaná úprava bude reagovať na potrebu úprava požiadaviek na grafickú, textovú a dátovú časť dokumentácie vrátane digitalizácie a štandardizácie výstupov a odstránenie interpretačných nejasností identifikovaných v aplikačnej praxi. 


	3. Zhodnotenie súčasného stavu:

Vyhláška č. 153/2024 Z. z. ustanovuje štandardy a metodiku spracovania územnoplánovacej dokumentácie a územnoplánovacích podkladov na základe splnomocňovacieho ustanovenia zákona č. 200/2022 Z. z. o územnom plánovaní v znení neskorších predpisov, ktorý vychádza z princípu jednotného spracovania digitálnych územných plánov. Upravuje najmä vybrané postupy a náležitosti súvisiace najmä so spracovaním územných plánov obcí a územnoplánovacích podkladov. 

4. Spôsob zapojenia verejnosti do prípravy právneho predpisu:


	Verejnosť sa môže zapojiť do prípravy právneho predpisu formou zasielania odôvodnených podnetov a návrhov v intenciách vecného zamerania podľa bodu 2 prostredníctvom právneho a informačného portálu Slov-Lex v termíne do 01. júna 2026.

	
Kontaktné údaje: 
Úrad pre územné plánovanie a výstavbu Slovenskej republiky
Tomášikova 14366/64A
831 04 Bratislava
email: tomas.pavelka@stavebnyurad.gov.sk 


	5. Predpokladaný termín začatia pripomienkového konania: október 2026

	



